《厓山吊古 其一》
明代·陈良珍

南来无复帝王州，航海频年事已休。铁马扬尘纷羯鼓，江豚吹浪覆龙舟。

三人尚殚回天力，一旅焉能为国谋。寂寞厓山终古恨，断烟衰草至今愁。

作者简介：陈良珍，初名便殿，字在璞。南海人。明世宗嘉靖二十八年（一五四九）举人。官永州丞。著有《在璞文稿》、《在璞诗稿》。清黄登辑《岭南五朝诗选》卷四、清温汝能《粤东诗海》卷二六有传。